Greven av Monte Cristo (TV-serie)

Greven av Monte Cristo er en norsk miniserie på fire episoder som gikk NRK Fjernsynet i 1965. Serien ble produsert av NRK Ungdomsavdelingen og var basert på Alexandre Dumas' kjente roman med samme tittel fra 1844. Hovedrollen som Edmond Dantès spilles av Knut Risan, mens Sven Lange var ansvarlig for manus og musikk. Lauritz Johnson, som var leder for Ungdomsavdelingen, var også en av ildsjelene bak produksjonen.Aftenposten morgen - Nekrolog Lauritz Johnson (17.2.1992, s.10) Serien er innspilt i sort-hvitt.

Serien ble sendt i reprise i 1971 og 1986.Aftenposten TV & radio (4.1.86, 2)

Handling
Handlingen starter i det Napoleon vender tilbake fra Elba i 1815, noe som utløser en rekke politiske intriger. Disse blir den unge og nyforlovede sjøkapteinen Edmond Dantes (Knut Risan) ufrivillig innblandet i. Han blir offer for en sammensvergelse og settes i det beryktede fengselet på øya Château d'If. Her blir han venn med medfangen Farie (Alf Malland) som forteller ham om en skatt som er nedgravd på øya Monte Cristo. Etter flere år klarer Edmond å unnslippe og flykter til Monte Cristo hvor han finner skatten og blir styrtrik. Han vender så tilbake til Frankrike som en fornem og edel herre under navnet «Greven av Monte Cristo». Han har ett mål med gjenkomsten: Å hevne seg på de tre som fikk ham sendt i fangenskap.

Episoder
1. «Fangen på Chateau d'if» (Edmond Dantès er på lykkens tinde. Han har nettopp blitt kaptein og feirer forlovelsen med sin utkårede. Frankrike er imidlertid i kaos og koker i politisk intriger. En av disse intrigene blir Edmond utsatt for og sendes urettmessig til en beryktet fangeøy.)
2. «Skatten» (Mens han er i fengsel får Edmond vite om skatten på Monte Cristo. Etter flere år klarer han å rømme. Han finner så skatten, blir rik og drar tilbake til Frankrike med nytt navn: Greven av Monte Cristo.)
3. «Nettet snører seg sammen» (Edmond legger en plan for å hevne seg over de tre menn som fikk ham sendt i fangenskap. Hver av dem skal rammes på sitt svakeste punkt: pengebegjær, prestisje og makt. Ingen av de tre aner hvem som skjuler seg bak navnet Greven av Monte Cristo, ingen annen enn Mercedes - grevens ungdomskjærlighet og som nå er gift med en av hans fiender.)
4. «Hevnen» (Grevens hevnplan settes ut i livet. Førstemann som får sin straff er statsadvokat Villefort, dernest kommer turen til grev Morcerf og sistemann baron Danglars.)

Om serien
Opptak
Foruten NRKs studio, ble opptakene ble i studio, i Oslo-området og i Tønsberg.Amagasinet - Radio og TV (2.10.1965, s.20)

Popularitet
Serien popularitet bidro til økt pågang etter boka om Greven av Monte Cristo, samt andre klassikere av lignende format.Aftenposten morgen - Barna er gode boklånere (19.10.1965, s.4)

Den norske versjonen av Greven av Monte Cristo kom i periode hvor NRK lagde TV-serier av en rekke andre kjente ungdomsklassikere, slik som blant annet Den sorte tulipan (1964), Lille Lord Fauntleroy (1966) og Den røde pimpernell (1968).Amagasinet - Den røde pimpernell (17.1.1987, s.48)

Produksjonsstab
Fjernsynsregi: Kent Nilssen
Instruktør: Alfred Solaas
Dekorasjoner: Laila Hovland
Kostymer: Ada Skolmen

Rollebesetning
Knut Risan .... Edmond Dantès (Greven av Monte Cristo)
Alf Malland .... Abbed Faria
Wilfred Breistrand .... Grev Fernand de Morcerf
Frimann Falck Clausen .... Danglars
Helge Reiss .... Villefort
Ola Isene .... Skipsreder Morrell
Egil Hjorth-Jenssen .... Gamle Dantes
Inger Teien .... Mercedes, grevinne de Morcerf
Svein Erik Brodal .... Albert de Morcerf
Erling Lindahl .... Markien av Saint-Meran
Pål Skjønberg .... Jacopo
Per Christensen .... Maximilian Morrell
Ståle Bjørnhaug .... Andrea Cavalcanti
Thorleif Reiss .... RettspresidentenIngolf Rogde .... Senatspresident
Anita Rummelhoff .... Hayda
Oscar Egede-Nissen .... Fangevokteren
Willie Hoel .... Kong Ludvig XVIII
Oscar Amundsen .... Seremonimester
Henrik Anker Steen .... Politimester
Einar Sissener .... Noirtier, Villeforts far
Sverre Berntzen .... Løytnanten
Vegard Hall .... Notaren
Ragnar Olason .... Kafeverten
Roy Bjørnstad .... Pierre
Finn Mehlum
Kristian Sonefeldt

Referanser

Eksterne lenker

Kategori:Norske dramaserier
Kategori:Norske TV-produksjoner fra 1960-årene
Kategori:Norske miniserier
Kategori:TV-produksjoner på NRK
Kategori:Norske eventyrserier
Kategori:TV-produksjoner basert på verk av Alexandre Dumas